|  |  |
| --- | --- |
| **ΔΗΜΟΣ ΛΕΥΚΑΔΑΣ**  **ΑΥΤΟΤΕΛΕΣ ΤΜΗΜΑ ΤΟΠΙΚΗΣ ΟΙΚΟΝΟΜΙΚΗΣ ΑΝΑΠΤΥΞΗΣ** | **ΛΕΥΚΑΔΑ 22 Αυγούστου 2022** |

**ΑΝΑΚΟΙΝΩΣΗ – ΕΝΗΜΕΡΩΣΗ**

**ΓΝΩΣΤΟΠΟΙΗΣΗ ΧΡΗΣΗΣ ΜΟΥΣΙΚΗΣ – ΠΑΡΑΤΑΣΗ ΩΡΑΡΙΟΥ**

Ενημερώνουμε τους επαγγελματίες ιδιοκτήτες καταστημάτων Υγειονομικού ενδιαφέροντος που κάνουν χρήση μουσικής ότι εγκρίθηκε ο **ΚΑΝΟΝΙΣΜΟΣ ΛΕΙΤΟΥΡΓΙΑΣ ΜΟΥΣΙΚΗΣ & ΜΟΥΣΙΚΩΝ ΟΡΓΑΝΩΝ ΔΗΜΟΥ ΛΕΥΚΑΔΑΣ** ( **ΑΡ. 89/2022 ΑΔΑ: Ω8ΔΖΩΛΙ-Ψ78 Απόφαση Δ.Σ**.).

Στα πλαίσια της εφαρμογής του σας ενημερώνουμε:

**Α .ΔΙΑΔΙΚΑΣΙΑ ΓΝΩΣΤΟΠΟΙΗΣΗΣ ΜΟΥΣΙΚΗΣ**

Η χρήση μουσικών οργάνων ή ηχητικού συστήματος μέχρι 80db (εντός ή/ και εκτός του καταστήματος), γνωστοποιείται σε ειδικό πεδίο ,(με προσδιορισμό της μέγιστης Α- ηχοστάθμης , του χώρου κ.τ.λ.),κατά την γνωστοποίηση λειτουργίας εγκατάστασης υγειονομικού ενδιαφέροντος η οποία υποβάλλεται αποκλειστικά ηλεκτρονικά μέσω της ιστοσελίδας <https://notifybusiness.gov.gr>

Εφόσον η χρήση μουσικής και μουσικών οργάνων γίνεται σε υπαίθριο χώρο, στο χώρο της εγκατάστασης θα βρίσκεται στη διάθεση των ελεγκτικών αρχών ΤΕΧΝΙΚΗ ΕΚΘΕΣΗ μηχανικού με ειδίκευση σε θέματα ηχομόνωσης και ακουστικής ή άλλου επιστήμονα σχετικής ειδικότητας , η οποία θα συντάσσεται σύμφωνα με τις υγειονομικές διατάξεις.

Στην περίπτωση που ο φορέας έχει άδεια λειτουργίας καταστήματος εκδοθείσα με παλιότερο καθεστώς , πρέπει να προηγηθεί νέα γνωστοποίηση στην οποία θα καταχωρηθούν όλα τα στοιχεία που ζητούνται και που αφορούν την παλιά άδεια λειτουργίας και κατόπιν μεταβολή στην οποία να δηλώνετε η χρήση της μουσικής.

**B. ΠΑΡΑΤΑΣΗ ΩΡΑΡΙΟΥ ( Άρθρο 7 )**

Η άδεια της παραγράφου 3 του άρθρου 3 της Αστυνομικής Διάταξης 3/1996( Β΄15) περί παράτασης ωραρίου εξακολουθεί να ισχύει κατά τα οριζόμενα στην παράγραφο 3 του άρθρου 29 του Ν.4442/2016 κατά το μέρος που αφορά τη γνωστοποίηση των καταστημάτων. Για την χορήγηση της άδειας παράτασης ωραρίου ο ενδιαφερόμενος υποβάλλει σχετική αίτηση στο Δήμο (Αυτοτελές Τμήμα Τοπικής Οικονομικής Ανάπτυξης ) με τα συνημμένα δικαιολογητικά που αναφέρονται στην αίτηση.

Η ανωτέρω διαδικασία απαιτείται και για όσους έχουν ήδη παράταση ωραρίου προκειμένου να εναρμονιστούν με το νέο κανονισμό.

Ο χρόνος ισχύς της παράτασης ωραρίου μουσικής είναι δύο έτη.

Υποχρεώσεις ή άδειες σχετιζόμενες με τη νομοθεσία περί πνευματικής ιδιοκτησίας δεν θίγονται .

**Πληροφορίες** : Μαρία Μελά

**Τηλ**: 26453-60-585

**e-mail** : [toa@lefkada.gov.gr](mailto:toa@lefkada.gov.gr)

|  |  |
| --- | --- |
|  |  |